கும்பகோணத்தில் ஒரு கல்லூரியில் தான் முதல்நாள் படப்பிடிப்பு நடந்தது. விடுறை நாள் தான் என்றாலும் மாணவர்கள் கூட்டம் கூடிவிட்டது. நான் மேக்கப் போட்டுவிட்டு முதல் ஷாட்டிற்காகக் காத்திருந்த போது கூட்டத்தின் நெரிசலில் ஒரு கல் விழுந்து என் மேக்கப் பெட்டி உடைந்து விட்டது. அன்று வெள்ளிக்கிழமை. சென்டிமென்டலாக நான் ரொம்பவும் உடைந்துவிட்டேன். என்னையும் மீறி அழுகை வந்து விட்டது. எல்லாம் கடவுள் சித்தம். அந்தப் பெட்டிக்குள் வைத்திருந்த நான் வணங்கும் மாதா, ஜீசசெல்லாம் வேண்டிக்கொண்டு நடித்தேன். என்னோட பிறந்தநாளுக்காக அம்மா ஆசையாக வாங்கிக்கொடுத்தது அது. படம் வெளிவந்த பிறகுதான் தெரிந்தது அது அபசகுணமல்ல. அதிர்ஷ்டம் என்று.